CELEX: 62009TN0108
Language: ro
Date: 2009-03-16 00:00:00
Title: Cauza T-108/09: Acțiune introdusă la 16 martie 2009 — Ravensburger/OAPI — Educa Borras (MEMORY)

6.6.2009   
            
            
               RO
            
            
               Jurnalul Oficial al Uniunii Europene
            
            
               C 129/16
            
         Acțiune introdusă la 16 martie 2009 — Ravensburger/OAPI — Educa Borras (MEMORY)
   (Cauza T-108/09)
   2009/C 129/27
   Limba în care a fost formulată acțiunea: engleza
   
      Părțile
   
   
      Reclamantă: Ravensburger AG (Ravensburg, Germania) (reprezentanți: R. Kunze, avocat și Solicitor și G. Würtenberger, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Educa Borras S.A. (Sant Quirze del Valles, Spania)
   
      Concluziile reclamantei
   
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 8 ianuarie 2009 în cauza R 305/2008-2 și
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „MEMORY” pentru produse din clasele 9 și 28.
   
      Titularul mărcii comunitare: reclamanta.
   
      Partea care solicită declararea nulității mărcii comunitare: cealaltă parte în procedura care s-a aflat pe rolul camerei de recurs.
   
      Decizia diviziei de anulare: declară nulitatea mărcii comunitare în cauză.
   
      Decizia camerei de recurs: respinge recursul.
   
      Motivele invocate: încălcarea articolului 7 alineatul (1) literele (b) și (c) coroborat cu articolul 51 alineatul (1) litera (a) din Regulamentul nr. 40/94 al Consiliului întrucât camera de recurs a considerat în mod greșit că termenul „memory” era descriptiv și lipsit de caracter distinctiv la data desfășurării procedurii de declarare a nulității și astfel nu a ținut cont, în mod greșit, de faptul că pot fi luate în considerare numai circumstanțele invocate la data înregistrării mărcii în cauză; încălcarea articolului 7 alineatul (1) literele (b) și (c) coroborat cu articolul 51 alineatul (1) litera (a) din Regulamentul nr. 40/94 al Consiliului întrucât camera de recurs a considerat în mod greșit că utilizarea termenului „memory” este descriptivă întemeindu-se numai pe două trimiteri la utilizarea în cadrul Comunităților Europene și fără a examina mai aprofundat dacă acestea sugerează o utilizare descriptivă și, prin urmare, nu a ținut cont de utilizarea necontestată de lungă durată a mărcii înregistrate în cauză pentru jocuri, în cadrul unei publicități pe o piață competitivă orientată către consumator; camera de recurs s-a întemeiat în mod greșit, atunci când a confirmat caracterul descriptiv și lipsa de caracter distinctiv ale mărcii înregistrate în cauză, pe surse care nu au fost examinate, provenind din țări din afara Uniunii Europene; încălcarea articolului 75 din Regulamentul nr. 40/94 al Consiliului întrucât camera de recurs a respins în mod greșit cererea reclamantei de citare în vederea unei audieri.